Na podlagi 21., 29. in 61. člena Zakona o lokalni samoupravi (Uradni list RS št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO in 76/16 – odl. US), 4. člena Zakona o pogrebni in pokopališki dejavnosti (Uradni list RS št. 62/16), Zakona o gospodarskih javnih službah (Uradni list RS št. 32/93, 30/98 – ZZLPPO, 127/06 – ZJZP, 38/10 – ZUKN in 57/11 – ORZGJS40), 19. člena Statuta Občine Ravne na Koroškem (Uradno glasilo slovenskih občin št. 16/16), ---. člena Statuta Občine Prevalje (Uradno glasilo slovenskih občin št. -----) sta občinski svet Občine Ravne na Koroškem na svoji ... seji dne .... in občinski svet Občine Prevalje na svoji seji …. dne….. sprejela

ODLOK

O POKOPALIŠKEM REDU NA OBMOČJU OBČIN RAVNE NA KOROŠKEM IN PREVALJE

**1 Splošne določbe**

1. člen

(uporaba odloka)

1. Z odlokom o pokopališkem redu se podrobneje določa izvajanje pogrebne in pokopališke dejavnosti na območju Občin Ravne na Koroškem in Prevalje (v nadaljevanju: Občini).
2. Na območju Občine Ravne na Koroškem se pogrebna in pokopališka dejavnost izvaja na pokopališčih Kotlje, Strojna in Barbara.
3. Na območju Občine Prevalje se pogrebna in pokopališka dejavnost izvaja na pokopališčih Šentanel in Barbara. Pokopališče Na Fari je v mirovanju in se na njem ne pokopava od leta 1964. Južni in jugozahodni del pokopališča občina Prevalje ohranja zaradi zgodovinske in kulturne vrednosti.
4. Največje pokopališče Barbara, ki se nahaja v Občini Prevalje, je v skupni lasti obeh Občin in je namenjeno izvajanju pogrebne in pokopališke dejavnosti v obeh Občinah.
5. Pokopališča na območju obeh Občin so namenjena pokopavanju umrlih, ne glede na njihovo veroizpoved, državljanstvo, narodnost in raso.
6. Na pokopališčih se praviloma pokopavajo umrli z zadnjim stalnim prebivališčem na območju Občin.
7. Na pokopališčih so lahko pokopane tudi osebe, ki so bile rojene na območju Občin in so na tem območju v preteklosti prebivale, izrazile pa so željo, da so pokopane na domačem pokopališču.
8. Na pokopališčih se pokopavajo tudi drugi umrli iz območja republike Slovenije, če prostorske možnosti to omogočajo. O tem odloči upravljavec pokopališča.
9. člen

(vsebina odloka)

S tem odlokom Občini določata:

* način zagotavljanja 24-urne dežurne službe;
* način izvajanja pogrebne slovesnosti;
* storitve pokopališko pogrebnega moštva, ki se lahko zagotavljajo na posameznem pokopališču;
* osnovni obseg pogreba;
* način in čas pokopa;
* način pokopa, če je plačnik občina;
* možnost pokopa zunaj pokopališča, z določitvijo prostora;
* ravnanje s pokojnikom do pokopa v krajih, kjer na pokopališčih ni mrliške vežice;
* pokopališča, ki morajo imeti mrliške vežice;
* obratovanje mrliških vežic;
* obseg prve ureditve groba;
* vzdrževanje reda, čistoče in miru na pokopališču;
* način oddaje grobov v najem;
* postavljanje, spreminjanje ali odstranitev spomenikov, obnova spomenikov in grobnic ter vsak drug poseg v prostor na pokopališču;
* zvrsti grobov;
* okvirni tehnični normativi za grobove;
* mirovalna doba za grobove;
* enotni cenik uporabe pokopališča, pokopaliških objektov in naprav ter druge pokopališke infrastrukture;
* pogrebna pristojbina, ki jo lahko določi občina za izvedbo pogreba na posameznem pokopališču, in ki jo upravljavcu pokopališča plača izvajalec pogreba;
* razmerje grobnine za posamezno vrsto groba glede na enojni grob;
* druga vprašanja pogrebne in pokopališke dejavnosti ter uporabnikov.
1. člen

(pokopališka dejavnost)

(1) Pokopališka dejavnost obsega upravljanje ter urejanje pokopališč in ju zagotavljata Občini.

(2) Upravljanje pokopališč obsega zagotavljanje urejenosti pokopališča, izvajanje investicij in investicijskega vzdrževanja, oddajo grobov v najem, vodenje evidenc ter izdajanje soglasij v zvezi s posegi na območju pokopališč.

(3) Zagotavljanje urejenosti pokopališča obsega storitve vzdrževanja pokopališč ter pokopaliških objektov in naprav ter druge pokopališke infrastrukture, storitve najema pokopaliških objektov in naprav, storitve grobarjev in storitve pokopališko pogrebnega moštva.

1. člen

(upravljavec pokopališč)

Upravljavec pokopališč na območju Občin je Javno komunalno podjetje Log d.o.o..

1. **člen**

**(javna služba – pogrebna dejavnost)**

Pogrebna dejavnost obsega zagotavljanje 24-urne dežurne službe, ki je obvezna občinska gospodarska javna služba.

1. **člen**

**(pogrebna dejavnost, ki se izvaja na trgu)**

(1) Pogrebna dejavnost, ki se izvaja na trgu, obsega prevoz pokojnika, ki ga ne zagotavlja 24-urna dežurna služba, pripravo pokojnika, upepelitev pokojnika ter pripravo in izvedbo pogreba.

(2) Izvajalec pogrebne dejavnosti, ki se izvaja na trgu, je na območju Občin lahko pravna ali fizična oseba, ki izpolnjuje pogoje določene z zakonom in je pridobila dovoljenje za opravljanje pogrebne dejavnosti.

1. člen

(uporaba izrazov)

(1) Izrazi uporabljeni v tem odloku imajo enak pomen kot je določeno v zakonu, ki ureja pogrebno in pokopališko dejavnost in v podzakonskih predpisih, ki so izdani na njegovi podlagi.

(2) V tem odloku uporabljeni izrazi v slovnični obliki za moški spol se uporabljajo kot nevtralni za ženski in moški spol.

1. člen

**(uporaba predpisov)**

Za vprašanja v zvezi z opravljanjem pogrebne in pokopališke dejavnosti, ki niso posebej urejena s tem odlokom, se uporabljajo republiški in občinski predpisi s področja izvajanja pogrebne in pokopališke dejavnosti.

**2 Način zagotavljanja 24-urne dežurne službe**

1. člen

(1) 24-urna dežurna služba obsega vsak prevoz od kraja smrti do hladilnih prostorov izvajalca javne službe ali zdravstvenega zavoda zaradi obdukcije pokojnika, odvzema organov oziroma drugih postopkov na pokojniku in nato do hladilnih prostorov izvajalca javne službe, vključno z uporabo le-teh.

(2) Izvajalec 24-urne dežurne službe na območju Občin je javno podjetje.

**3 Način izvajanja pogrebne slovesnosti**

10. člen

(1) Pogrebna slovesnost obsega dejanja slovesa pred pokopom pokojnika oziroma pred upepelitvijo.

(2) Čas in način pogrebne slovesnosti in pokopa uskladita upravljavec pokopališča in naročnik pogreba oziroma izbrani izvajalec pogrebne dejavnosti.

(3) Pogrebna slovesnost se izvede v skladu z pokojnikovo voljo in na način, določen s tem odlokom.

(4) Če pokojnik ni izrazil svoje volje o načinu pokopa in pogrebni slovesnosti, odloča o tem naročnik pogreba.

(5) V primerih, ko se želje pri dogovorih za izvedbo pogreba razlikujejo med verskimi skupnostmi, različnimi organizacijami in društvi, je potrebno spoštovati pokojnikove želje oziroma želje svojcev pokojnika.

(6) Pogrebni slovesnosti lahko vsakdo nemoteno prisostvuje. Na željo umrlega ali svojcev, se pogreb opravi v ožjem družinskem krogu.

(7) Slovesnost v zvezi z raztrosom pepela se določi s tem pokopališkim redom.

(8) Pri pogrebni slovesnosti lahko sodelujejo tudi predstavniki verskih skupnosti in društev.

(9) Izjemoma lahko pogrebno slovesnost organizirajo tudi državni organi v skladu s protokolarnimi predpisi, usklajeni z zakonom, ki ureja pogrebno in pokopališko dejavnost.

(10) Pogrebne svečanosti za tujce se lahko opravijo v skladu s pravili in navadami v njihovi domovini, če je bila taka želja pokojnika ali njihovih svojcev, vendar se morajo svojci o tem pred pogrebom dogovoriti z izvajalcem pogrebnih in pokopaliških dejavnosti, vendar morajo biti v skladu s predpisi, ki veljajo na območju Republike Slovenije.

**11. člen**

(1) Pred začetkom pogrebne slovesnosti se na poslovilni prostor dostavi cvetje in vodja pogrebnega moštva pripelje svojce.

(2) Pogrebna slovesnost se prične, ko se prinesejo zastave in simboli in se nato pripeljejo oziroma prinesejo posmrtni ostanki umrlega na poslovilni prostor. Ob tem se lahko predvaja živa ali reproducirana glasba.

**12. člen**

(1) Pogrebna slovesnost se prične na poziv vodje pogrebne svečanosti na poslovilnem prostoru pokopališča. Če že v začetni pogrebni slovesnosti sodelujejo predstavniki verskih skupnosti, govorci, častna enota, godba ali pevski zbor, najprej opravi obred predstavnik verske skupnosti, sledijo obredi ostalih udeležencev, kot to po dogovoru s svojci odloči vodja slovesnosti upravljavca pokopališča.

(2) Pogrebni sprevod se po končani pogrebni slovesnosti na poslovilnem prostoru pokopališča prične z nosilcem državne zastave z žalnim trakom ali s črno zastavo, če je umrli tuj državljan, sledijo prapori, za njimi se razvrstijo ostali sodelujoči (godba, pevci, častna enota), nosilci žalnih vencev in odlikovanj, sledijo predstavniki verskih skupnosti, nosilci žare oziroma osebje vozička s krsto, sledijo svojci ter za njimi vsi ostali udeleženci pogrebne slovesnosti.

(3)Če sodelujejo pri pogrebu predstavniki verske skupnosti, se s svojimi simboli razvrstijo neposredno pred krsto oziroma žaro.

(4) Pogrebni sprevod se odvija od kraja pričetka pogrebne slovesnosti do mesta pokopa na pokopališču.

(5) Po prihodu pogrebnega sprevoda do mesto pokopa se krsta ali žara s pokojnikom položi v grob oziroma se opravi raztros pepela. Ob grobu oziroma mestu raztrosa se zvrstijo svojci, predstavnik verske skupnosti, nosilci zastav in praporov, odlikovanj in vencev, govorniki in drugi udeleženci pogrebne svečanosti.

(6) Po položitvi krste ali žare v grob oziroma po raztrosu pepela lahko sledi verski obred, poslovilni govori, igranje oziroma petje glasbenih vsebin ter častna salva v primeru navzočnosti častne enote. Uradni del pred odprtim grobom se zaključi s poslovilnim poklonom državne zastave.

(7) Udeleženci pogrebne slovesnosti se lahko poslovijo od pokojnika z mimohodom.

(8) Na željo umrlega ali svojcev se opravi verski obred na krajevno običajen način med samim potekom sprevoda v poslovilnem objektu oziroma v objektu, namenjenem opravljanju verskih obredov.

(9) Po končani slovesnosti upravljavec pokopališča izvede prvo ureditev groba, kot to določa 25. člen tega Odloka.

(10) Kadar pokojnik leži doma, se pogrebna slovesnost opravi na pokopališču oziroma mestu pokopa.

1. **Storitve pokopališko pogrebnega moštva in grobarjev**

13. člen

(1) Storitve grobarjev obsegajo izkop ter zasutje grobne jame, prvo ureditev groba, ki zajema odvoz odvečne zemlje in posušenega cvetja na odlagališče ter prekop posmrtnih ostankov.

(2) Storitve pokopališko pogrebnega moštva obsegajo prevoz ali prenos krste ali žare iz mrliške vežice oziroma upepeljevalnice do mesta pokopa s položitvijo v grob ali z raztrosom pepela.

(3) Storitve pokopališko pogrebnega moštva in grobarjev zagotavlja v Občinah upravljavec pokopališč.

(4) Storitve pokopališko pogrebnega moštva in grobarjev zaračuna upravljavec pokopališča izvajalcem pogrebnih storitev v skladu s cenikom, določenim s tem Odlokom.

**5 Pogreb**

**14. člen**

(1) Osnovni obseg pogreba obsega prijavo pokopa, pripravo pokojnika, minimalno pogrebno slovesnost in pokop, vključno s pogrebno opremo.

(2) Za osnovni pogreb se zagotovi: žara oziroma krsta ustreznih dimenzij z oblogo ter spremljajoča oprema za pokojnika, nagrobno obeležje, pogrebno moštvo in zastavonošo ob spremstvu pokojnika, minimalna pogrebna slovesnost, priprava grobne jame ustreznih dimenzij z zasutjem, prva ureditev groba in nagrobno obeležje.

* 1. **Prijava pokopa**

15. člen

(1) Pokop prijavi upravljavcu pokopališča naročnik pogreba oziroma izvajalec pogrebne dejavnosti, ki ga je izbral naročnik pogreba ali občina.

(2) Če naročnika ni, prijavi pokop občina, kjer je imel pokojnik zadnje stalno prebivališče. Kadar ni mogoče ugotoviti kraja zadnjega stalnega prebivališča, pokop prijavi občina, kjer je imel pokojnik zadnje začasno prebivališče. Če ni mogoče ugotoviti niti zadnjega začasnega prebivališča, prijavi pokop občina, v kateri je oseba umrla oziroma je bila najdena.

(3) K prijavi pokopa mora naročnik pogreba oziroma izvajalec pogrebne dejavnosti priložiti listino, ki jo izda pooblaščeni zdravnik oziroma zdravstvena organizacija, ali matičar matičnega registra, kjer je bila smrt prijavljena.

* 1. **Priprava pokojnika**

16. člen

Priprava pokojnika obsega vsa potrebna dela pred upepelitvijo ali pokopom, ki jih izvede izvajalec pogrebne dejavnosti, v skladu z zakonom, ki ureja pogrebno in pokopališko dejavnost.

* 1. **Minimalna pogrebna slovesnost**

17. člen

Minimalna pogrebna slovesnost, ki jo izvede pogrebno pokopališko moštvo obsega prevoz ali prenos pokojnika iz mrliške vežice oziroma doma do mesta pokopa.

**5.4 Pokop**

**18. člen**

(1) Pokop obsega dejanja, ki omogočajo položitev posmrtnih ostankov oziroma upepeljenih ostankov pokojnika v grobni prostor ali raztros pepela, v skladu z voljo pokojnika in na način, določen s tem odlokom.

(2) Pokop se opravi na pokopališču, zunaj pokopališča pa je dovoljen le kot raztros pepela ali posebni pokop stanovskih predstavnikov v grobnice verskih skupnosti.

**6 Način in čas pokopa**

**19. člen**

 **(način pokopa)**

(1) Na območju občin so dovoljene naslednje vrste pokopov:

* pokop v krsto, kjer se pokojnika položi v krsto in pokoplje v grob;
* pokop z žaro, kjer se upepeljeni ostanki pokojnika shranijo v žaro in pokopljejo v grob oziroma žarno nišo;
* raztros pepela, ki se opravi na posebej določenem prostoru na pokopališču;
* raztros pepela izven pokopališča;
* anonimni pokop;
* pokop biorazgradljivih žar v zemeljsko nišo;
* pokop, ki se opravi po predpisih, ki urejajo vojna grobišča ali prekrita vojna gradbišča.

(2) Pokop se lahko opravi tudi v družinskem krogu, v kolikor je takšna volja naročnika pogreba.

(3) Anonimni pokop (brez označbe imena in priimka) se lahko opravi v skladu z voljo pokojnika s pokopom krste/žare oziroma z raztrosom pepela na posebej določenem prostoru.

(4) O načinu pokopa se dogovorita upravljavec pokopališča in naročnik pogreba oziroma izbrani izvajalec pogrebne dejavnosti.

1. člen

**(čas pokopa)**

(1) Pogrebne slovesnosti in pokopi se opravljajo v dogovoru z izvajalcem javne službe vsak dan od 9.00 do 17.00 ure razen ob nedeljah in praznikih.

(2) Čas pokopa uskladita upravljavec pokopališča in naročnik pogreba oziroma izbrani izvajalec pogrebne dejavnosti.

1. **člen**

O pokopu je upravljavec pokopališča dolžan obvestiti javnost z obvestilom na oglasni deski pokopališča, na katerem se bo pokop odvijal. Navesti je potrebno najmanj ime in priimek pokojnika ter datum in uro pričetka pokopa. Na željo naročnika pokopa se obvestilo o pokopu ne objavi.

**7 Način pokopa, če je plačnik občina**

1. člen
2. V primeru, če je plačnik pokopa občina, se praviloma izvede osnovni pogreb z osnovno pogrebno opremo v posebno grobno polje za tovrstne pokope. Najemnik tega grobnega polja je praviloma občina. Evidenca pokopanih je javna in na vpogled pri upravljavcu pokopališča.
3. Neidentificirana trupla, zatečena na območju občine, se pokopljejo na pokopališču Barbara. Plačnik storitev je občina, v kateri je pokojnik najden.

**8 Pokop zunaj pokopališča**

1. **člen**
2. Na podlagi izdanega soglasja pristojnega občinskega organa se lahko pepel iz žare raztrosi tudi izven območij pokopališč.
3. V soglasju občinski organ opredeli, kje in kako se opravi raztros pepela. Praviloma se lahko raztros pepela izvede na zasebnih zemljiščih izven urbanih območij, ob pisnem soglasju lastnika zemljišča in na podlagi verodostojne listine, iz katere bo razvidna taka pokojnikova volja.
4. Na javnih površinah izven pokopališč raztros pepela ni dovoljen.
5. Občinski organ lahko zavrne izdajo soglasja za raztros pepela zunaj pokopališča, v kolikor bi bilo to v nasprotju s pieteto pokojnika ali bi to nasprotovalo splošnim sanitarnim ali okoljevarstvenim predpisom.
6. Občinski organ o raztrosu pepela oziroma pokopu zunaj pokopališča odloči v sedmih dneh. Zoper sklep občinskega organa ni pritožbe, dovoljen je upravni spor.

**9 Mrliške vežice**

1. **člen**

(1) Na pokopališčih, opredeljenih v 1. členu, razen na pokopališču v Strojni, so mrliške vežice, katerih uporaba je obvezna.

(2) Mrliške vežice iz prejšnjega odstavka obratujejo praviloma vsak dan med 9.00 uro in 18.00 uro.

(3) Če pokopališče nima svoje mrliške vežice, lahko umrli leži na dan pogreba v mrliški vežici bližnjega pokopališča ali doma.

(4) Umrli lahko do pogrebne slovesnosti leži doma v stanovanjski hiši, ki nima več kot dve stanovanji, pod pogojem, da smrt ni posledica nalezljive bolezni.

(5) Če umrli leži doma v stanovanjski hiši, se pogrebni sprevod opravi praviloma z vozilom izvajalca pogrebne dejavnosti.

(6) Umrli stanovski predstavnik verske skupnosti se lahko do pokopa položi v verski objekt, od koder se lahko prične pogrebna slovesnost.

1. **Prva ureditev groba**
2. člen
3. Prva ureditev groba obsega:
* najpozneje 3 ure po končanem pogrebu odvoz odvečne zemlje, dosutje groba in začasna primerna ureditev tako, da se ne poškoduje sosednjih grobov in poti med grobovi;
* najpozneje v 15 dneh oziroma pred tem po naročilu plačnika pogreba odstranitev vencev in cvetja z groba ter dokončno ureditev groba.
1. Prvo ureditev groba izvede upravljalec pokopališča. Za dokončno ureditev groba je odgovoren najemnik groba, ki lahko do končne ureditve groba na grob postavi začasno obeležje.

**11 Vzdrževanje reda, čistoče in miru na pokopališču**

1. **člen**

 (vzdrževanje reda, čistoče in miru na pokopališču)

(1) Območje pokopališča je javni prostor, kjer se zagotavlja javni red in mir in kjer se smiselno uporabljajo določbe o javnem redu in miru na javnem mestu.

(2) Upravljavec pokopališča vzdržuje red, čistočo in miru na pokopališču tako, da:

* skrbi za urejenost in vzdržuje pokopališče in pokopališke objekte;
* oddaja prostore in grobove v najem in vodi register sklenjenih pogodb;
* določa mesto, datum in uro pokopa, glede na predhodni dogovor z naročnikom pogreba oziroma izbranim izvajalcem pogrebne dejavnosti;
* vodi evidenco o grobovih in pokopih;
* organizira in nadzira dela na pokopališču;
* skrbi za red in čistočo na pokopališču in v njegovi neposredni okolici;
* skrbi za urejenost in vzdrževanje mrliške vežice in njenega funkcionalnega prostora.

(3) Na območju pokopališča morajo najemniki in obiskovalci skrbeti za red, mir in spoštljivo vedenje.

(4) Območje pokopališča se lahko uporablja le za izvajanje pogrebnih in pokopaliških dejavnosti ter za obiskovanje pokopališča zaradi poklona pokojnim oziroma zaradi vzdrževanja groba.

1. **člen**

**(prepovedi)**

Na pokopališčih v Občinah ni dovoljeno:

* nedostojno vedenje, kot je vpitje, glasno smejanje, razgrajanje in hoja po grobovih oziroma prostorih za grobove;
* odlagati smeti in odpadke izven za to določenega prostora;
* onesnaževati pokopališki prostor in objekte;
* voditi živali;
* uporabljati površine za vožnjo s kolesom ali motornim vozilom.
1. **člen**

**(urejanje grobov)**

1. Najemniki grobov morajo skrbeti za urejenost svojih grobov.
2. Napisi na nagrobnih ploščah ne smejo biti žaljivi do kogar koli, niti ne smejo vzbujati nejevolje ali zgražanja občanov.
3. Najemniki grobov morajo redno in pravočasno odstranjevati uvelo cvetje in dogorele nagrobne sveče, ter jih odložiti v tipizirane namenske posode za odpadke.
4. Upravljavec sme izjemoma, v upravičenih primerih, dovoliti uporabo primernega prevoznega sredstva po utrjenih poteh pokopališča izvajalcem rednega vzdrževanja, izvajalcem obnovitvenih in kamnoseških del, zaradi izvajanja del za najemnika groba.

**12 Način oddaje grobov v najem**

1. člen

 (oddaja grobov v najem)

(1) Grob oddaja v najem upravljavec pokopališča na podlagi najemne pogodbe v skladu s tem odlokom.

(2) Najemnik groba je lahko samo ena pravna ali fizična oseba.

(3) Če naročnik pogreba ob prijavi pogreba nima v najemu groba, mu ga dodeli v najem upravljavec pokopališča, s katerim mora naročnik pogreba pred naročilom pogreba skleniti najemno pogodbo, razen pri raztrosu pepela ali pokopu zunaj pokopališča.

(4) Ob pisnem soglasju naročnika pogreba lahko namesto njega najemno pogodbo z upravljavcem pokopališča sklene druga pravna ali fizična oseba. Če nobena druga oseba ob pisnem soglasju z upravljavcem pokopališča ne sklene najemne pogodbe, jo mora skleniti naročnik pogreba v skladu s prejšnjim odstavkom.

(5) Ob smrti najemnika groba se morajo dediči najemnika groba dogovoriti, kateri izmed njih bo prevzel pravico do najema groba. Prednostno pravico do najema groba ima tisti, ki je poravnal stroške pogreba umrlega najemnika.

(6) Določila prejšnjega odstavka se smiselno uporabljajo tudi, če je imel najemnik groba, ki je umrl, v najemu več grobov.

(7) Najemno razmerje je mogoče prenesti na drugo osebo, ki ima za to interes, pod pogoji, ki so določeni z najemno pogodbo. Prenos najemnega razmerja je brezplačen. Pogoji ne smejo ovirati prenosa.

(8) Če dedič najemnika groba ne uveljavi pravice do najema groba v 90 dneh po smrti najemnika, izgubi pravico do najema groba.

30. člen

 (pogodba o najemu groba)

(1) Pogodba o najemu groba mora določati zlasti:

* osebe najemnega razmerja;
* čas najema;
* polje, vrsto, zaporedno številko in velikost groba;
* način plačevanja grobnine (letne najemnine);
* obveznost najemnika glede urejanja grobov, oziroma prostora za grob;
* ukrepe v primeru neizpolnjevanja obveznosti najemnika iz te pogodbe.

(2) Najemna pogodba se sklepa za nedoločen čas, razen za Gozd spominov in Barbarin gaj na pokopališču Barbara, kjer se ob pokopu bio žare oziroma raztrosu pepela sklene pogodba o pristojbini za dobo 10 let in se lahko po preteku dobe na željo podpisnika pogodbe podaljša.

**31.člen**

Najemniki grobov so dolžni:

* skleniti najemno pogodbo;
* vzdrževati grobove;
* spoštovati vse določbe iz najemne pogodbe;
* redno plačevati najemnino za grob;
* urejati grob v skladu z načrtom pokopališča in soglasji upravljavca ter
* spoštovati pokopališki red.

**32. člen**

Najem groba se lahko prekine:

* če najemnik ne poravna grobnine za preteklo leto po predhodnem opozorilu;
* če najemnik ne vzdržuje groba v skladu s pogodbo;
* ob opustitvi pokopališča;
* kadar to zahteva načrt preureditve pokopališča in
* s potekom najemne pogodbe.

**33. člen**

Po prekinitvi najema groba se šteje grobni prostor kot opuščen do konca mirovalne dobe, nato se prekoplje in odda v najem drugemu. Najemnik groba mora ob prekinitvi najema na lastne stroške odstraniti nagrobnik najkasneje v roku treh mesecev, sicer to na njegove stroške stori upravljavec pokopališča. Upravljavec je dolžan spomenik in drugo opremo z groba hraniti v skladiščnih prostorih najmanj šest mesecev po prenehanju najemne pogodbe.

**34. člen**

Šteje se, da ima upravljavec sklenjeno veljavno najemno pogodbo z najemnikom, če je bila najemna pogodba sklenjena z Občino, novi upravljavec in izvajalec javne službe pa je določen na podlagi tega odloka.

**13 Posegi v prostor na pokopališču**

**35. člen**

(1) Upravljavec pokopališča na podlagi vloge najemnika izda soglasja za postavitev, popravilo, odstranitev spomenikov in drugih nagrobnih obeležij na območju pokopališča.

(2) Upravljavec pokopališča na podlagi vloge najemnika izda soglasje za prekop pokojnika v drug grob ali na drugo pokopališče.

**36. člen**

Objekti, ki so kulturna dediščina ali kulturni spomenik, se urejajo v skladu s predpisi s področja varstva kulturne dediščine.

**37. člen**

Najemnik groba, ki se nahaja ob pokopališkem zidu in katerega grobna znamenja se nahajajo neposredno na zidu, je dolžan v primerih izvedbe vzdrževalnih in obnovitvenih del gradbenega značaja na pokopališkem zidu, grobno znamenje odstraniti in ga po obnovi zidu in v dogovoru z upravljavcem pokopališča ponovno namestiti.

**38. člen**

1. Na pokopališču se zagotavlja enakopravna obravnava kamnosekov, vrtnarjev in drugih izvajalcev storitev na pokopališču.
2. Zidarska, kamnoseška, kovino strugarska in druga dela, ki so namenjena urejanju grobov in s tem povezanimi prevozi, se lahko opravljajo le po predhodni pisni seznanitvi upravljavca pokopališča oziroma v skladu s 35.členom tega odloka.

**39. člen**

1. Najemniki grobov so dolžni vzdrževati grobove in vmesne prostore med grobovi.
2. Če je grob tako zanemarjen, da kvari videz sosednjih grobov in pokopališča kot celote se šteje, da je zapuščen. Upravljavec pokopališča je dolžan v takem primeru najemnika opozoriti ter določiti rok za ureditev groba, ki ne more biti daljši od dveh mesecev. V kolikor najemnik ureditve groba ne opravi v navedenem času, ureditev opravi upravljavec na njegove stroške.

**14 Grobovi**

40. člen

(zvrsti grobov)

1. Na pokopališčih so lahko naslednje zvrsti grobov in prostorov za pokope:
* enojni, dvojni, otroški, povečani grobni prostor, vrstni grobovi in grobnice;
* grobišča, kostnice in skupna grobišča;
* žarni grobovi;
* prostor za anonimne pokope;
* prostor za raztros pepela;
* prostor za pokop bio žar.
1. Če so na območju pokopališč tudi vojna grobišča, njihovo varstvo ureja predpis o vojnih grobiščih.
2. V kolikor se svojci odpovedo grobu ali prekinejo najemno razmerje, se lahko dogovorijo za napis pokojnega na skupni spominski tabli, pri čemer stroške napisa nosijo svojci oziroma naročnik.
3. **Okvirni tehnični normativi za grobove**

**41. člen**

Enojni grobovi so tisti grobovi, ki omogočajo pokop odrasle osebe. V enojne grobove se pokopavajo krste in žare. Enojni grobovi so talni ali zidni. Globina groba znaša najmanj 1,8m. Širina groba znaša do 1m, dolžina pa do 2,3m.

**42. člen**

Dvojni grobovi so tisti grobovi, ki omogočajo pokop ene krste poleg druge na enaki višini v grobu. V dvojne grobove se lahko poleg krst pokopavajo tudi žare. Globina groba znaša najmanj 1,8m. Širina groba znaša do 2m, dolžina pa do 2,3m.

**43. člen**

Otroški grobovi so tisti grobovi, ki omogočajo pokop otroka. V otroške grobove se pokopavajo otroške krste in žare. Globina groba znaša najmanj 1,8m. Širina groba znaša do 1m, dolžina pa od 1,2m do 2,3m.

**44. člen**

Povečani grobni prostor je grobni prostor večjih dimenzij od standardnega grobnega prostora. Vanj se poleg krst lahko pokopavajo tudi žare. Globina groba znaša 1,8m in se lahko poglablja. Širina groba znaša do 2,4m, dolžina pa 2,3m.

**45. člen**

Grobnice imajo v celoti obzidani podzemni del. V grobnice se krste pokopavajo tako, da se polagajo ena na drugo ali pa na police. V grobnice se pokopavajo krste s kovinskimi vložki in žare. Novih grobnic ni dovoljeno graditi.

**46. člen**

Žarni grobovi so talni ali zidni. V žarne grobove se pokopavajo le žare.

**47. člen**

1. Grobišča, kostnice in skupna grobišča so prostori za skupni pokop ob morebitnih naravnih in drugih nesrečah, v vojni in izrednih razmerah ter skupna grobišča.
2. Kostnice so prostori, v katere se lahko polagajo posmrtni ostanki prekopanih grobov.
3. V skupna grobišča se lahko prenesejo posmrtni ostanki iz vrstnih grobov po preteku dobe najema, iz drugih grobov ali zaradi drugih upravičenih razlogov. Na oddelku skupnih grobišč je urejen skupni prostor za polaganje cvetja in sveč.

**48. člen**

Prostor za vojno grobišče je prostor na posebnem delu pokopališča, ki se ureja po posebnem zakonu.

**49. člen**

Prostor za anonimni pokop je prostor na oddelku pokopališča, ki je enotno urejen po načrtu razdelitve in je brez označbe in imena pokojnika, namenjen pokopu krst ali žar. Podatke o pokojnikih, ki so bili anonimno pokopani, vodi upravljavec pokopališča. Na prostoru za anonimne pokope mora biti urejen skupni prostor za polaganje cvetja in prižiganje sveč.

**50. člen**

Prostor za raztros pepela je prostor na posebnem oddelku pokopališča, namenjen raztrosu pepela. Imena pokojnih, razen pri anonimnem pokopu, so, če naročniki pogrebov to želijo, napisana na skupnih nagrobnikih. Na prostoru za raztros pepela je urejen skupni prostor za polaganje cvetja in prižiganje sveč. Zunaj tega prostora ni dovoljeno polagati cvetja, sveč in drugih predmetov ali hoditi po tem prostoru, razen za namene vzdrževanja pokopališč. V kolikor je izven skupnega prostora za polaganje cvetja in prižiganje sveč položeno cvetje, prižgane sveče ali drugi spominki, o odstranitvi le teh pisno obvesti svojce upravljavec pokopališča enkrat letno. V kolikor tega svojci ne storijo sami, odstranitev opravi upravljavec pokopališča v roku 30 dni po javni naznanitvi na oglasnih deskah in spletni strani upravljavca pokopališča.

**51. člen**

Za obstoječe grobove se uporabljajo obstoječe oblike in velikosti. Vsi novi grobovi morajo biti izvedeni v enotnih velikostih grobnega polja oziroma v enotni velikosti nagrobne plošče. Višina nagrobne plošče ne sme presegati 0,8 metra, širina pa ne sme presegati 1,5 metra. Postavljena mora biti v središču vzglavja groba.

**52. člen**

 (mirovalna doba za grobove)

1. Prekop groba in pokop pokojnika na isto mesto v grobu, kjer je bil kdo pokopan, se sme opraviti po preteku mirovalne dobe.
2. Mirovalna doba je čas, ki mora preteči od zadnjega pokopa na istem mestu v istem grobu. Mirovalna doba za pokop s krsto ne sme biti krajša od desetih let, pri čemer je treba upoštevati značilnosti zemljišča, na katerem je pokopališče.
3. Za pokop z žaro prejšnja točka tega člena ne velja.

**16 Cenik uporabe pokopališča, pokopaliških objektov in naprav ter druge pokopališke infrastrukture**

53. člen

(1) Za uporabo pokopališča, pokopališke objekte in naprave ter drugo pokopališko infrastrukturo plačujejo uporabniki oziroma najemniki cene, ki jih s sklepom določita pristojna občinska organa.

(2) Cenik mora biti naročnikom pogreba na voljo na vidnem mestu v prostorih izvajalca pokopališke dejavnosti ter na oglasni deski pokopališča in objavljen na njegovih spletnih straneh ali na krajevno običajen način.

**17 Cenik storitev pokopališko pogrebnega moštva in grobarjev**

**54. člen**

Za uporabo storitev pokopališko pogrebnega moštva in grobarjev plačujejo uporabniki cene, ki jih s sklepom določita pristojna občinska organa.

**18 Pogrebna pristojbina**

55. člen

Občina lahko s posebnim sklepom določi pogrebno pristojbino, ki jo upravljavcu pokopališča plača izvajalec pogreba.

**19 Razmerje grobnine za posamezno vrsto groba glede na enojni grob**

**56. člen**

Za najem groba plačuje najemnik groba grobnino. Grobnina je sorazmerni delež letnih stroškov upravljanja pokopališke dejavnosti za posamezno vrsto groba, izračunan na podlagi seštevka vseh vrst grobov in njihovih razmerij do enojnega groba.

**57. člen**

Tabela razmerij grobnine do enojnega groba

|  |  |
| --- | --- |
| vrsta groba | faktor grobnine |
| enojni grob | 1 |
| žarni grob | 0,6 |
| dvojni grob | 1,3 |
| prostor raztrosa | 0,3 |
| prostor za bio žare | 0,5 |

**58. člen**

1. Stroški grobnine vključujejo stroške za urejenost pokopališča, oddaje grobov v najem in stroške vodenja evidenc.
2. Višino grobnine na predlog upravljavca pokopališča, s sklepom določita občinska sveta.
3. Grobnina se lahko plača za obdobje, daljše od enega leta, a največ za deset let.
4. Ob prvem najemu groba se grobnina plača v sorazmernem delu do konca letnega obdobja.
5. Če želi najemnik groba odstopiti od najemne pogodbe pred pretekom mirovalne dobe, mora plačati grobnino do konca poteka mirovalne dobe.
6. Vojna grobišča so oproščena plačila grobnine.
7. Grobnina za Barbarin gaj in Gozd spominov se plača v enkratnem znesku za obdobje desetih let.

20 Druga vprašanja pogrebne in pokopališke dejavnosti ter

 uporabnikov

**59. člen**

Vsako pokopališče mora imeti pokopališki kataster in načrt pokopališča z razdelitvijo na (pokopališke) oddelke in grobove, evidenco grobov in pokopanih oseb v posameznem grobu, datum pokopa ter oznako groba.

**60. člen**

(1) Območje pokopališča mora biti ustrezno zamejeno. Na označevalni tabli na vhodu na pokopališče mora biti označen naziv pokopališča, upravljavec pokopališča ter odpiralni čas pokopališča. Pokopališki red mora biti izobešen poleg označevalne table na vhodu na pokopališče.

(2) Območje pokopališča ni varovano, prav tako niso varovane pogrebne slovesnosti. Varovanje pogrebne slovesnosti oziroma premičnega premoženja grobnega polja lahko zagotovijo naročniki pogrebne slovesnosti oziroma najemniki groba, o čemer morajo obvestiti vodjo pogrebne slovesnosti oziroma upravljavca pokopališča.

(3) Območje pokopališča je lahko video nadzorovano, skladno z veljavno zakonodajo.

**61. člen**

Pokopališče mora biti opremljeno:

* najmanj z enim mestom s tekočo vodo;
* z dostopno potjo s parkiriščem;
* z opremo za ozvočenje pogrebne slovesnosti;
* z orodjem in opremo za vzdrževanje javnih površin;
* s prostorom in posodami za prepuščanje najmanj mešanih komunalnih odpadkov, biološko razgradljivih odpadkov ter odpadnih nagrobnih sveč.

**62. člen**

Upravljavec je dolžan:

* izvajati pogrebno in pokopališko dejavnost ter urejati pokopališče skladno z določili tega odloka;
* biti spoštljivega obnašanja do pokojnika, njegovih svojcev in do vseh drugih udeležencev pogrebne svečanosti;
* skrbeti za red in čistočo na pokopališču ter v in ob objektih in njihovi neposredni okolici;
* skrbeti za nadzor in vodenje pogrebne svečanosti;
* opozarjati najemnike grobov o morebitni zapuščenosti grobov;
* po potrebi ustrezno urediti grobove, za katere ne skrbijo svojci;
* uporabnikom pokopaliških storitev omogočiti vpogled v načrt razdelitve na pokopališčna polja in grobove.

**63. člen**

1. Na pokopališču ali izven pokopališča mora biti zagotovljen prostor za pokop ob morebitnih naravnih in drugih nesrečah, v vojni in izrednih razmerah.
2. Pokop v nov grob se izvede po vrsti, razen pri pokopih v obstoječe grobove oziroma pri pokopih v zidni žarni grob.
3. Uporabniki storitev imajo pravico in obveznost do uporabe storitev pod pogoji iz tega odloka, pravico do pritožbe na pristojne organe, če so kršene njihove pravice, in obveznost spoštovanja navodil upravljavca in predpisov, ki urejajo področje varnosti, reda in miru, zdravstvenega in sanitarnega varstva in ostalih predpisov, ki urejajo pokope.

21 Nadzor

**64. člen**

(1) Nadzor nad izvajanjem določb tega odloka opravlja pristojni Medobčinski inšpektorat Koroške, ki je tudi prekrškovni organ po tem odloku.

(2) Pristojni organi občinske uprave ter druge pooblaščene osebe imajo pravico kadarkoli vpogledati v evidence, ki jih je dolžan voditi izvajalec javne službe, pri tem pa so dolžni spoštovati določila zakona, ki ureja varstvo osebnih podatkov.

**22 Prekrški**

65. člen

(1) Z globo 2000 eurov se za prekršek kaznuje pravna oseba ali samostojni podjetnik posameznik/ca, če izvede pokop in za izvajanje dejavnosti nima veljavnega dovoljenja. Z globo 500 eurov se kaznuje odgovorna oseba pravne osebe ali samostojnega podjetnika posameznika, če izvede pokop, pa za izvajanje dejavnosti nima veljavnega pogrebnega dovoljenja.

(2) Z globo 200 eurov se za prekršek kaznuje posameznik, ki ravna v nasprotju s 27. členom tega odloka.

(3) Z globo 1500 eurov se za prekršek kaznuje pravna oseba, samostojni podjetnik posameznik in posameznik, ki samostojno opravlja dejavnost, ki ravna v nasprotju s 27. členom tega odloka, njihova odgovorna oseba pa z globo 500 eurov.

(4) Z globo 200 eurov se za prekršek kaznuje posameznik, ki ravna v nasprotju z 2. odstavkom 38. člena tega odloka.

(5) Z globo 1500 eurov se za prekršek kaznuje pravna oseba, samostojni podjetnik posameznik in posameznik, ki samostojno opravlja dejavnost, ki ravna v nasprotju z 2. odstavkom 38. člena tega odloka, njihova odgovorna oseba pa z globo 500 eurov.

23 Prehodne in končne določbe

**66. člen**

Obstoječi spomeniki, nagrobni okvirji in druga znamenja, ki so postavljena do uveljavitve tega odloka lahko ostanejo na obstoječem mestu, v obstoječih dimenzijah in oblikah.

**67. člen**

 (prenehanje veljavnosti)

Z uveljavitvijo tega odloka prenehata veljati Odlok o pokopališkem redu v Občini Ravne na Koroškem (Medobčinski uradni vestnik, 1980) in Odlok o pogrebnih svečanostih v Občini Ravne na Koroškem (Medobčinski uradni vestnik številka 6/1976).

68. člen

 (objava in začetek veljavnosti)

Ta odlok začne veljati petnajsti dan po objavi v Uradnem glasilu slovenskih občin.

**Številka:**

**Datum:**

**Občina Ravne na Koroškem Občina Prevalje**

 **Župan: Župan:**

 **dr. Tomaž ROŽEN dr. Matija TASIČ**